Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 1. melléklet a 84/2007. (IV. 25.) Korm. rendelethez
Paragraph Index: 453

12. Követelményeknek való megfelelés 12.1 Jogi követelményeknek való megfelelés Cél: Jogszerű informatikai működés és szolgáltatások. Feladat: Az informatikai működés során fenn kell tartani a jogszabályi megfelelést. Az informatikai működésre hatással lévő jogszabályok azonosítása, és a megfelelés dokumentálása. Eljárás kidolgozása a megfelelés fenntartására, időszakos (évenkénti) felülvizsgálata. Eredmény: Vonatkozó jogszabályok listája. A jogszabályoknak megfelelő eljárások. Eljárás a jogszabályi megfelelés fenntartására. Felelős: Informatikai vezető 12.2 Biztonsági szabályzatnak és szabványoknak való megfelelés, és műszaki megfelelőség Cél: Az informatikai működés megfelelőségének biztosítása érdekében a szabványokat is figyelembe vevő szabályzatok készítése. Feladat: Eljárás kidolgozása a biztonsági szabályzatnak, szabványoknak való megfelelés ellenőrzésére. Éves ütemterv alapján és releváns változások alkalmával ellenőrizni kell a biztonsági eljárások tartalmát és működését. Eljárást kell kidolgozni a biztonsági szabályozás során figyelembe vett szabványok figyelemmel kísérésére és a változások nyomán végrehajtandó teendőkre. Eredmény: Eljárás és ütemterv a biztonsági ellenőrzésre. Eljárás a szabványok változásának nyomon követésére. Felelős: Informatikai biztonsági felügyelő/felelős 12.2.1 Auditálási szempontok Cél: Biztosítani kell, hogy a védelmi intézkedések a szabályzatokban leírtak szerint megvalósuljanak. Feladat: Ki kell dolgozni a védelmi intézkedések felülvizsgálatának rendszerét, kitérve az alkalmazott felülvizsgálati eljárásra, a végrehajtás gyakoriságára és az érintettek felelősségére és feladataira. Javasolt külső, független szakértőt bevonni az ellenőrzésbe. Eredmény: A védelmi intézkedések rendszeres, módszeres felülvizsgálata, javító intézkedések. (Független állásfoglalás a védelmi intézkedések megvalósulásáról.) Felelős: Informatikai biztonsági felügyelő/felelős 2007/52. szám Függelék: Ellenőrző lista a biztonsági követelményeknek való megfelelés ellenőrzésére Srsz. Megnevezés Van Nincs Nem releváns Megjegyzés

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes